b'\n_START_ARTICLE_\nMAN SE\n_START_SECTION_\nZgodovina\n_START_PARAGRAPH_\nDru\xc5\xbeba MAN AG v dana\xc5\xa1nji obliki kot holding dru\xc5\xbeba obstaja od leta 1986, ko je bilo podjetje M.A.N. povezano v Gutehoffnungsh\xc3\xbctte Aktienverein AG._NEWLINE_Leta 1898 sta se dru\xc5\xbebi Maschinenbau-AG N\xc3\xbcrnberg (ustanovljena 1841) in Maschinenfabrik Augsburg AG (ustanovljena 1840) zdru\xc5\xbeili v dru\xc5\xbebo Vereinigte Maschinenfabrik Augsburg und Maschinenbaugesellschaft N\xc3\xbcrnberg AG, Augsburg. Leta 1908 je sledilo preimenovanje v Maschinenfabrik Augsburg-N\xc3\xbcrnberg AG, Augsburg (M.A.N.)._NEWLINE_Rudolf Diesel je leta 1897 pri takratni dru\xc5\xbebi Manschinenfabrik Augsburg izdelal prvi tehni\xc4\x8dno uporaben in po njem imenovan dieselski motor._NEWLINE_Dru\xc5\xbeba MAN je bila do leta 1990 izdelovalec tirnih vozil. Od leta 1986 je ta veja delovala pod imenom MAN Gutehoffnungsh\xc3\xbctte Schienenverkehrstechnik AG. Izdelovali so na primer tirne avtobuse za Nem\xc5\xa1ke \xc5\xbeeleznice in zasebne \xc5\xbeeleznice ter podzemne vlake in tramvaje (primer za M\xc3\xbcnchenski mestni prevoz). Leta 1990 je dru\xc5\xbeba MAN prodala svojo vejo tirnih vozil dru\xc5\xbebi AEG. \xc5\xbde med drugo svetovno vojno je dru\xc5\xbeba MAN izdelovala traktorje. Kmalu po vojni je dru\xc5\xbeba izdelala enega prvih traktorjev s pogonom na \xc5\xa1tiri kolesa, model AS 325. Leta 1963 je bila proizvodnja traktorjev ukinjena. Danes so traktorji MAN priljubljeni med zbiralci._NEWLINE_Leta 2001 je dru\xc5\xbeba prevzela proizvajalca avtobusov Gottlob Auw\xc3\xa4rter GmbH & Co. KG iz Stuttgarta, ki je izdeloval avtobuse pod imenom Neoplan. Od takrat deluje pod imenom Neoplan Bus GmbH in je bil zdru\xc5\xbeen v skupino podjetij NEOMAN._NEWLINE_Junija 2005 je dru\xc5\xbeba prodala svojo h\xc4\x8derinsko podjetje za vesoljsko tehnologijo MAN Techologie, ki odslej nosi ime MT Aerospace AG._NEWLINE_Leta 2005 je dru\xc5\xbeba MAN zaposlovala 60.000 delavcev in dosegla letni promet v vi\xc5\xa1ini 15 milijard EUR.\n_START_SECTION_\nDelnice MAN AG\n_START_PARAGRAPH_\nPredvideni odkupni volumen 7.160.000 prednostnih delnic ustreza 16,3\xc2\xa0% kapitala prednostnih delnic in 4,6\xc2\xa0% celotnega delni\xc5\xa1kega kapitala. Po povratnem kupu je v obtoku 110.280.000 navadnih delnic in 36.760.000 prednostnih delnic. Razmerje med navadnimi in prednostnimi delnicami v obtoku tako zna\xc5\xa1a 3 proti 1. Prednostni kapital tako predstavlja 25\xc2\xa0% celotnega kapitala v obtoku.'